L 165/62 Den Europæiske Unions Tidende 18.6.2013 EUROPA-PARLAMENTETS OG RÅDETS FORORDNING (EU) Nr. 528/2013 af 12. juni 2013 om ændring af forordning (EF) nr. 450/2008 om EF-toldkodeksen (moderniseret toldkodeks) for så vidt angår dens anvendelsesdato EUROPA-PARLAMENTET OG RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 33, 114 og 207, under henvisning til forslag fra Europa-Kommissionen, efter fremsendelse af udkast til lovgivningsmæssig retsakt til de nationale parlamenter, under henvisning til udtalelse fra Det Europæiske Økonomiske og Sociale Udvalg (]), efter den almindelige lovgivningsprocedure (?), og ud fra følgende betragtninger: (1) — Europa-Parlamentets og Rådets forordning (EF) nr. 450/2008 af 23. april 2008 om EF-toldkodeksen (moderniseret toldkodeks) (?) skal erstatte Rådets forord- ning (EØF) nr. 2913/92 af 12. oktober 1992 om indførelse af en EF-toldkodeks (%). Forordning (EF) nr. 450/2008 trådte i kraft den 24. juni 2008, men finder i overensstemmelse medartikel 188, stk. 2, heri først anvendelse, når gennemførelsesbestemmelserne hertil finder anvendelse, og senest den 24. juni 2013. (2) > Den 20. februar 2012 forelagde Kommissionen Europa- Parlamentet og Rådet et forslag til forordning om EU's toldkodeks i form af en omarbejdning af forordning (EF) nr. 450/2008, med henblik på at erstatte denne inden den endelige anvendelsesdato den 24. juni 2013. Den almindelige lovgivningsprocedure kan imidlertid ikke gennemføres i tide til, at den foreslåede forordning kan vedtages og træde i kraft inden den dato. Hvis der ikke træffes korrigerende lovgivningsmæssige foranstaltninger, vil forordning (EF) nr. 450/2008 derfor finde anvendelse den 24. juni 2013, og forordning (EØF) nr. 2913/92 vil blive ophævet. Dette vil skabe retlig usikkerhed om, hvilken toldlovgivning der faktisk finder anvendelse fra den dato, og vil være en hindring for at opretholde en omfattende og sammenhængende FEU-lovgivning på toldområdet i afventning af den foreslåede forordnings vedtagelse. (3) — For at forebygge sådanne alvorlige problemer med told- lovgivningen i Unionen og give Europa-Parlamentet og Rådet tilstrækkelig tid til at afslutte processen for vedtagelse af omarbejdningen af EU's toldkodeks, bør den endelige anvendelsesdato for forordning (EF) nr. 450/2008, som er fastsat i andet afsnit i artikel 188, stk. 2, heri derfor udsættes. Den nye anvendelsesdato, der anses for hensigtsmæssig i denne henseende, er den 1. november 2013. (4) — I betragtning af sagens hastende karakter bør der gøres undtagelse fra den periode på otte uger, der er omhandlet i artikel 4 i protokol nr. 1 om de nationale parlamenters rolle i Den Europæiske Union vedføjet som bilag til traktaten om Den Europæiske Union, til traktaten om Den Europæiske Unions funktionsmåde og til traktaten om oprettelse af Det Europæiske Atomenergifællesskab. (5) — Forordning (EF) nr. 450/2008 bør derfor ændres i over- ensstemmelse hermed — VEDTAGET DENNE FORORDNING: Artikel 1 I andet afsnit i artikel 188, stk. 2, i forordning (EF) nr. 450/2008 erstattes datoen "den 24. juni 2013" med "den 1. november 2013". Artikel 2 Denne forordning træder i kraft dagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Strasbourg, den 12. juni 2013. På Europa-Parlamentets vegne M. SCHULZ Formand På Rådets vegne L. CREIGHTON Formand () Udtalelse af 22.5.2013 (endnu ikke offentliggjort i EUT). (?) Europa-Parlamentets holdning af 23.5.2013 (endnu ikke offentlig- gjort i EUT) og Rådets afgørelse af 10.6.2013. () EUT L 145 af 4.6.2008, s. 1. (?) EFT L 302 af 19.10.1992, s. 1.